CELEX: 62019TN0081
Language: hr
Date: 2019-02-12 00:00:00
Title: Predmet T-81/19: Tužba podnesena 12. veljače 2019. – Apostolopoulou i Apostolopoulou Chrysanthaki protiv Europske komisije

25.3.2019   
            
            
               HR
            
            
               Službeni list Europske unije
            
            
               C 112/49
            
         
      Tužba podnesena 12. veljače 2019. – Apostolopoulou i Apostolopoulou Chrysanthaki protiv Europske komisije
      (Predmet T-81/19)
      (2019/C 112/60)
      Jezik postupka: grčki
      
         Stranke
      
      
         Tužitelji: Zoi Apostolopoulou (Atena, Grčka), Anastasia Apostolopoulou- Chrysanthaki (Atena) (zastupnik: D. Gkouskos, odvjetnik)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  spoji ovaj predmet s njime povezanim predmetom u kojem su iste stranke pokrenule postupak 25. listopada 2018., upisan pod brojem T-721/2018;
               
            
                  —
               
               
                  prihvati njihovu tužbu i tuženicima naloži da solidarno svakom od tužitelja isplate ukupan iznos od milijun i sto tisuća eura na ime naknade neimovinske štete koju su tužitelji pretrpjeli zbog povrede njihova prava osobnosti, na način na koji je taj iznos podrobno raščlanjen u tužbi;
               
            
                  —
               
               
                  naloži tuženicima da se ubuduće suzdrže od bilo kakve povrede prava osobnosti tužiteljâ;
               
            
                  —
               
               
                  naloži prvotuženiku da svojom izjavom povrati čast i ugled tužiteljâ;
               
            
                  —
               
               
                  naloži tuženicima snošenje svih troškova postupka.
               
            
         Tužbeni razlozi i glavni argumenti
      
      Ova tužba podnesena je protiv Europske komisije i Europske unije. Budući da potonju pred Sudom uvijek zastupa institucija kojoj se pripisuje pobijani akt ili ponašanje, Komisiju se posljedično smatra jedinim tuženikom u ovom postupku.
      U potporu tužbi tužitelji ističu tri tužbena razloga.
      
                  1.
               
               
                  Prvi tužbeni razlog, koji se temelji na povredi obveze lojalnog i pravičnog postupanja među strankama, povredi temeljnog načela dobrog pravosuđenja i povredi prava tužiteljâ na pošteno suđenje.
               
            
                  2.
               
               
                  Drugi tužbeni razlog, koji se temelji na povredi ljudskog dostojanstva i osobnosti tužiteljâ protivno načelu dobre uprave.
               
            
                  3.
               
               
                  Treći tužbeni razlog, koji se temelji na povredi načela zakonitosti, dobre vjere i legitimnih očekivanja.